3 Stappe om die stres te verwyder wanneer jy met verlof gaan - WelstandWelstand
Tuis / Advies / 3 Stappe om die stres te verwyder wanneer jy met verlof gaan
3 Stappe om die stres te verwyder wanneer jy met verlof gaan
Het jy al ooit gewonder of om met verlof te gaan die stres werd is wat met die voorbereiding daarop gepaard gaan?
Indien wel, is jy nie alleen nie. Navorsing toon dat 'n aansienlike aantal werknemers gedeeltes van hulle jaarlikse verlof agterweë laat. Sommige van die redes vir die gebrek aan vakansies sluit in die gevoel dat hulle werklading te swaar is, of dat niemand vir hulle sal kan instaan terwyl hulle weg is nie.
'n Tydbestuur-afrigter, Elizabeth Grace Saunders, sê dat voor-vakansiestres tipies in twee kategorieë val:
Stres om tyd te vind om take af te handel voor jou vertrek, en
Stres terwyl jy nie op kantoor is nie.
Beide kategorieë kan skuld of selfs vrees tot gevolg hê, sê Saunders. Baie werknemers is bekommerd dat indien hulle nie oombliklik beskikbaar is nie, 'n ramp by die werk sal plaasvind.
Gedagtes soos: 'Wat as, sodra ek weg is, iemand agterkom dat ek geen vordering met 'n projek gemaak het nie?', 'Wat as iets vreeslik verkeerd gaan?' of "Wat as 'n kliënt my nodig het?' mag deur jou kop maal.
Hierdie vrese kan geheel en al verhoed dat sommige mense vakansie neem, sê Saunders. Vir ander kan dit die stres vermeerder – wat 'n vakansie veronderstel is om negeer – wanneer hulle probeer om al hulle ekstra werk gedoen te kry voor hulle vertrek. Sommige hou selfs reg deur hulle vakansie aan werk.
In al hierdie gevalle sal jy vind dat jou stres eskaleer en jy van slaap beroof word. Erger nog, jy kan uiteindelik wrewelrig voel omdat jy fisies weg van die werk af maar geestelik nog daar is.
Dit is aanvaarbaar om projekte te delegeer of uit te stel, beklemtoon Saunders. Sy beveel die volgende strategieë aan om jouself op sukses voor te berei met jou terugkoms:
Onderskei tussen prioriteit-projekte en wil-graag-doen-uitsette.
Indien jy van voorneme is om 'n week of langer weg te wees, skeduleer 'n vergadering met jouself drie of vier weke voor jou vertrekdatum. Om jou tyd te beplan weke voordat jy vertrek, stel jou in staat om jou werklading eerlik te assesseer terwyl jy nog tyd het om sommige dinge rond te skuif en te prioritiseer. Kry klaarheid oor moet-doen-projekte versus wil-graag-doen-voor-ek-weggaan-uitsette. Dui op jou kalender die tyd aan wat bestee moet word aan die voltooiing van die moet-doen-items.
Span saam met ewe-knieë
Dit maak nie saak hoe voorbereid jy is nie, sommige items sal waarskynlik aandag benodig terwyl jy weg is. Nader 'n kollega om sommige van die take namens jou oor te neem sodat jy jou "af"-tyd ten volle kan geniet. Reik uit na 'n kollege 'n week (of meer) voor die tyd om te bespreek wat jy benodig, soos om 'n spesifieke verantwoordelikheid te hanteer of 'n ogie te hou oor bepaalde projekte. Indien nodig, stuur vinnig e-posse om jou plaasvervanger voor te stel aan diegene wat betrokke is by die werk, sodat daar 'n definitiewe oorhandiging is. Onthou om aan te bied om die guns te vergoed wanneer jou kollegas hulle verlof beplan.
Wees duidelik oor wat jy nie sal aflewer voordat jy vertrek nie.
Wanneer jy bepaal het wat jy wil doen voordat jy met vakansie vertrek, en wat jou kollegas kan hanteer terwyl jy weg is, maak duidelik wat jy nie sal doen alvorens jy terugkom nie. Wees realisties oor wat jy redelikerwys kan vermag en dra hierdie inligting oor aan jou bestuurder, spanmaats en kliënte. Alhoewel dit 'n ongemaklike gesprek mag wees, is dit beter om eerlik te wees en om verwagtings te bestuur. Bowenal help dit om te verhoed dat jy in die middel van jou verlof 'n krisis moet hanteer weens 'n gebrek aan kommunikasie.